જેતરમાં ડોનાલ્ડ ટ્રમ્પે સંયુક્ત રાષ્ટ્ર સંઘની સામાન્ય સભાને સંબોધતાં ઉત્તર કોરિયાને એવી ધમકી આપી હતી કે જો ઉત્તર કોરિયા અમેરિકા કે તેના સાથી દેશો પર હુમલો કરશે તો અમેરિકા ઉત્તર કોરિયાને સંપૂર્ણપણે ખતમ કરી નાખશે. પ્યોંગયાંગ દ્વારા સતત મિસાઈલ અને અણુ બોમ્બના પરીક્ષણ કર્યા બાદ છેલ્લા કેટલાક મહિનાથી બંને દેશો વચ્ચે સતત ટકરાવ ચાલી રહ્યો છે. સૌથી શક્તિશાળી અને છઠ્ઠા અણુ બોમ્બના પરીક્ષણ બાદ ઉત્તર કોરિયા પર સંયુક્ત રાષ્ટ્ર સંઘે અત્યાર સુધીના સૌથી કડક પ્રતિબંધો લાદી દીધા છે. ત્યાર બાદ પણ ઉત્તર કોરિયાએ જાપાનને નિશાન બનાવીને પ્રશાંત મહાસાગરમાં બે‌િલસ્ટિક મિસાઈલ દાગી હતી.